**Objectius de captació d’estudiants *outgoing***

El Pla de Política Internacional de la UPC (2008-2015) indica que la mobilitat de l’estudiantat “és un dels punts forts de la Universitat, però cal plantejar un augment quantitatiu de la mobilitat en ambdues direccions, una major distribució geogràfica i una diversificació més gran quant a les activitats que s’han de realitzar (estudis, pràctiques, preparació de tesi, etc.). Això permetrà fixar prioritats en certes zones i activitats i en certs nivells en cada direcció.” (p.10)

Per altra banda, un dels dos reptes del pla estratègic de l’EPSEVG és la internacionalització i un dels objectius es l’augment d’estudiants de mobilitat *outgoing* així com augmentar la diversitat de convenis amb universitats del món.

D’acord amb aquests principis, els objectius que es plantegen quant a la mobilitat d’estudiants *outgoing* són els següents:

1. Augment de convenis amb universitats estratègiques d’Europa i de fora d’Europa per oferir als estudiants de l’EPSEVG la possibilitat de realitzar estades acadèmiques que complementin i donin un valor afegit a la formació rebuda a la nostra universitat.
2. Selecció d’estudiants *outgoing* que tinguin una bona preparació tant lingüística com acadèmica per poder realitzar l’estada en condicions òptimes.
3. Promoure accions per incrementar la mobilitat *outgoing*, fomentant entre els estudiants de l’EPSEVG la motivació envers la necessitat de fer una estada internacional.
4. Aprofitar l’experiència dels estudiants *outgoing* per tal de participar en activitats informatives de l’EPSEVG adreçades a fomentar la participació d’altres estudiants en programes de mobilitat.
5. Promoure accions entre estudiants *incoming* i possibles candidats a mobilitat *outgoing* per a que es relacionin i els estudiants de l’EPSEVG puguin millorar les seves habilitats lingüístiques i interculturals, així com fomentar la seva motivació per fer una estada internacional (com ara el “*Study Buddy Project*”).
6. Fomentar la preparació d’estudiants de l’EPSEVG en comunicació acadèmica en anglès per tal de facilitar la seva integració en programes acadèmics a l’estranger.
7. Informar adequadament als estudiants de l’EPSEVG que han de marxar per tal de facilitar-los els tràmits i preparació de l’estada, a través de la col·laboració entre l’oficina de l’EPSEVG i les de les universitats de destinació.
8. Oferir una varietat d’oportunitats d’estudis i pràctiques a l’estranger (en diferents disciplines, universitats, etc.) que donin singularitat a l’EPSEVG i siguin atractives per als estudiants.
9. Identificar empreses a l’estranger per promoure les oportunitats de realitzar pràctiques.
10. Aconseguir que les necessitats dels estudiants *outgoing* quedin satisfetes i, si es possible, superar les seves expectatives mitjançant un tracte personalitzat.
11. Avaluar l’experiència dels estudiants *outgoing* per tal de revisar els convenis amb les universitats estrangeres i establir les millores que s’escaigui.
12. Aprofitar les sinèrgies generades per l’estada a l’estranger d’estudiants EPSEVG com a pont per enfortir i establir noves relacions i projectes futurs amb les seves universtitats d’origen o amb altres entitats.